google/wiki40b huggingface dataset:
Kornikuliarijus

Kornikuliarijus (lot. corniculārius) – legionierius, buvęs centuriono, karo tribūno ar kito aukšto karininko padėjėju romėnų legionuose. Dažnai atitiko štabo viršininko pareigas
Pavadinimas corniculārius atsirado iš rago pavidalo ženklelio (lot. cornicule), kurį nešiodavo kornikuliarijai.
Circuito de Jerez

Istorija

Trasa pastatyta 1986. Pradžioje vyko Formulės 1 Ispanijos Grand Prix (1986-1990), vėliau joje buvo rengiamos Formulės 1 Europos Grand Prix (1994 ir 1997). Po 1990 incidentų trasoje nebuvo lenktyniaujama, bet trasą patobulinus ir atitikus saugumo reikalavimams, joje vėl buvo rengiamos lenktynės. Trasa žymi tuo, jog 1997 vykusiose F1 lenktynėse vokietis Michael Schumacher bandė išstumti iš trasos Jacques Villeneuve, dėl ko tikėjosi laimėti čempiono titulą. Tačiau FIA išnagrinėjusi incidentą Michael Schumacher diskvalifikavo ir panaikino visus per čempionatą surinktus taškus.

Adresas

Carretera de Arcos, km 10

Apartado de Correos 1709

E-11407 Jerez de la Frontera

Spain
Gaižuva

Gaižuva – Lietuvos istorinė teritorija, XIII-XIV a. apėmusi Dubysos žemupio kairįjį krantą, tarp Ariogalos ir Vilkijos. Ją 1292, 1294, 1348, 1352, 1364, 1365, 1370 ir 1372 m. puolė Teutonų ordinas. XV a. pabaigoje prijungta prie Vilkijos valsčiaus. Su Gaižuvos žeme siejamas Gaižuvos dvaras, Gaižuvėlės kaimas.
FC Ingolstadt 04

Istorija

Klubas įkurtas 2004 m. vasario 5 d., kai susijungė iki tol savarankiškai gyvavę du klubai (ESV Ingolstadt ir MTV Ingolstadt).
Žaidė žemesniuose divizionuose. 2014/2015 m. sezone tapo 2.Bundesliga nugalėtojais ir iškopė į elitą. 
2015/2016 m. sezone Bundeslygoje užėmė 11 vietą. 2016/2017 m. liko 17 vietoje ir iškrito į žemesnį divizioną.
Notaro padėjėjas

Notaro padėjėjas – notaro pagalbininkas, teisininko padėjėjas, notaro biuro darbuotojas; teisinė pareigybė.
Rengia sutartis ir kitus dokumentus, juos spausdina (kompiuteriu) tvirtinimui, konsultuoja klientus ir kt. Kartu gali dirbti ir kaip archyvaras, sekretorius-padėjėjas, techninis darbuotojas. Galimi kiti notaro biuro darbai susiję su registravimu, archyvavimu.
Darbas monotoniškas, reikalauja ypatingo atidumo, dėmesingumo, pastabumo, kruopštumo, tam tikrų teisinių žinių.
Kudžiras

Istorija

Apylinkėse yra bronzos amžiaus archeologinių vietovių. Senovės laikais Kudžiras (villa Kunentum) buvo svarbus metalų gavybos centras ir trakų tvirtovė.
Kvadratinė šaknis

Kvadratinė šaknis (√) – aritmetinis veiksmas, kai norime sužinoti ? šiame reiškinyje: ?²=a. Veiksmas užrašomas taip: .

Sprendimas

Tarkime, norime ištraukti šaknį iš 9. Tuomet turime rasti skaičių, kurį pakėlus kvadratu gautume 9. Sprendimas:
, nes 3²=9.

Greitas sprendimas

Galime neieškoti skaičiaus, o tiesiog žinodami taisyklę ją pritaikyti:
=x1/2
Pavyzdys:
=91/2=90.5=3
Kazimieras Jackūnas

Kazimieras Jackūnas (1919 m. vasario 24 d. Pabėrvalkiai, Pušaloto valsčius – 1994 m. spalio 21 d. Panevėžys) – Lietuvos agronomas paukštininkas, biomedicinos mokslų daktaras.

Biografija

1954 m. baigė Lietuvos žemės ūkio akademiją. 1957 m. žemės ūkio mokslų kandidatas.
1952–1969 m. dirbo Gyvulininkystės institute, 1956–1969 m. Paukštininkystės skyriaus vedėjas. 1969–1988 m. Pabaltijo zoninės paukštininkystės bandymų stoties direktoriaus pavaduotojas.
Kadavu

Kadavu – ketvirta pagal dydį Fidžio salyno sala. Ji yra apie 80 km į pietus nuo Viti Levu salos, didžiausia Kadavu salų grupėje. Plotas 411 km². Salos ilgis 93 km, plotis nuo 0,3 iki 13 km. Sala per vidurį susmaukta, abi jos dalis jungia Namalatos sąsmauka. Kadavu yra vulkaninės kilmės, kalnuota. Aukščiausia vieta – Nabukelevu (arba Vašingtono) kalnas, kurio aukštis 822 m. Pakrantėse gausu nedidelių salelių, iš pietų supa Didysis Astrolabijos rifas. 75 % salos ploto dengia drėgnieji atogrąžų miškai, kuriuose gausu paukščių (4 rūšys endeminės).
Kadavu saloje gyvena 10,2 tūkst. gyventojų (2007 m.). Sudaro vieną iš Rytų Fidžio padalinio provincijų. Pagrindinė gyvenvietė – Vunisea. Verčiamasi žemės ūkiu, turizmu, žvejyba.
Pirmasis europietis, pasiekęs Kadavu buvo britų jūrininkas William Bligh (1792 m.).
Jukos

JUKOS (rus. ЮКОС) – vienas didžiausių Rusijos naftą išgaunančių ir petrochemijos koncernų. Pavadinimas JUKOS yra akronimas firmų, dalyvavusių įsteigiant koncerną: „JUganskneftegas“ ir „KuibyschewnefteOrgSintesa“ (Юганскнефтегаз, КуйбышевнефтеОргСинтеза).
Robertas Bžostovskis

Šeima

Buvo vedęs Aną Jadvygą Broel-Pliaterytę, Konstantino Liudviko Pliaterio dukterį ir turėjo sūnus: Liudviką, Vincentą, Augustą, ir dukterį Mariją Aną.
Be kita ko, buvo Mosaro miestelio valdytojas, kur 1775–1790 metais pastatė klasicizmo stiliaus dvarą, o 1792 metais 1000 dukatų suma fundavo Šventos Onos bažnyčią, pavadinęs žmonos globėjos vardu
Palazdijų apylinkė

Istorija

1954 m. gegužės 25 d. prijungta prie Dyviliškių apylinkės.
Ilmenio karinė flotilė

Ilmenio karinė flotilė (rus. Ильменская военная флотилия) - TSRS Karinio jūrų laivyno flotilė, sukurta 1941 m. birželio mėn. Šiaurės vakarų fronto sudėtyje. Pagrindinė bazė - Novgorodas. Išformuota 1941 m. spalio 20 d. išformuota.

Koviniai veiksmai

Flotilė veikė Ilmenio ežere, upėse Volchove ir Tigoda - patruliavo, dengė kariuomenės dalinių atsitraukimą, civilių gyventojų ir vertybių evakuaciją iš Novgorodo, ugnimi parėmė armijos dalinių veiksmus, kėlė per upę dalinius ir krovinius.
1941 m. spalio 20 d. išformuota, o laivai perduoti Ladogos karinei flotilei.
Somalio katė

Somalio katė (angl. Somali cat) – kačių veislė, ilgaplaukis Abisinijos kačių variantas. Veislei duotas Somalio valstybės Afrikoje pavadinimas, nors šalis su šiomis katėmis niekaip nesusijusi.

Istorija

Pirmosios Somalio katės gimė JAV. Pati veislė atsirado atsitiktinai, pradėjus veisti Abisinijos kates. Pradžioje šie Abisinijos kačių jaunikliai nevertinti, tačiau ilgainiui jais visgi susidomėta. Buvo nuspręsta veisti ilgaplaukes Abisinijos kates ir išvesti naują veislę. Maždaug XX a. septintajame dešimtmetyje veislė buvo oficialiai pripažinta.

Charakteris

Somalio katės būdas panašus į Abisinijos katės: ji mėgsta bendrauti. Negali pakęsti vienatvės – mėgsta žmogaus, kitų kačių bei šunų draugiją. Gerai sutaria su vaikais, tačiau labai pavydžios. Gyvai reaguoja į aplinką, atvirai reiškia jausmus. Judrios, išradingos, žaismingos. Visas naujoves rūpestingai patikrina.

Fizinės savybės

Raumeningas, tvirtas, liesas Somalio katės kūnas gana ilgas. Kojos plonos, kaulai smulkūs. Ilgoka uodega prie pagrindo stora, į galą laibėjanti, labai pūkuota. Galva plati, nosis su nedideliu įlinkiu, smakras ryškus. Migdolo pavidalo akys įkypos ir žvitrios. Gana didelės ausys žemai ties smilkiniais, plačios prie pagrindo, smailios.
Kailis pusiau ilgas, ant užpakalinių kojų, uodegos, apatinių kūno dalių ir „apykaklės“ gerokai ilgesnis ir tankesnis. Somalio katės kačiukai gimsta tamsūs, kailis palaipsniui šviesėja augant. Galutinė spalva nusistovi tik po dvejų metų.
Jonas Kristupas Gninskis

Biografija

Lenkijos bajorų Gninskių giminė atstovas, herbo „Trach“ savininkas. Karūnos pakanclerio ir Malborko vaivados Jono Gninskio (apie 1625–1685) ir Dorotos Jaskulskos sūnus.

Valstybės tarnyba

1678 metais Jonas Kristupas Gninskis gavo Černigovo vaivados pareigybę, 1685 metais buvo paskirtas Braclavo vaivada, o 1694 metų vasarį tapo Pamario vaivada.

Šeima

1670 metais vedė Terezą Potockytę, Braclavo vaivados Jonušo Potockio (apie 1616–1675) ir Terezės Cetner dukterį.
Aklųjų dalia

Aklųjų dalia – Lietuvos akliesiems globoti draugijos iliustruotas tęstinis leidinys, ėjęs 1932–1939 m. Kaune.

Istorija

Leidinyje nagrinėtos aklųjų švietimo, gydymo, globojimo ir bendravimo problemos, spausdinti gydytojų patarimai, pasakojimai apie aklųjų gyvenimą, literatūros kūrinėliai. Spausdino „Typolit“ bei E. Norkienės spaustuvės Kaune.
Bendradarbiavo Petras Avižonis, Pranas Daunys, Kazys Grinius, J. Ignatavičius, Vladas Kviklys, P. Maldeikis, J. Marcinkus, P. Šeštakauskas, Jonas Gudaitis-Vabalas.
Žmogus be atminties

Turinys

Automobilio avarijoje atmintį praradęs Edvardas lankosi pas psichiatrą, tačiau jau 8 mėnesiai seansų neatneša jokio pagerėjimo. Negana to, pasirodo buvę Edvardo kompanionai, kurie tvirtina, jog šis skolingas milijoną dolerių ir privalo juos atiduoti per savaitę. Jie inscenizuoja jo ir žmonos Saros susitikimą, tikėdamiesi, kad kuris nors iš jų išsiduos, tačiau net ir sulaukdamas grasinimų sau ir žmonai, Edvardas tvirtina nieko neprisimenantis. Aiškėja, kad jie ieško milijono verto kokaino krovinio, kurį Edvardas turėjo nugabenti į JAV, o geriausiu Saros draugu tapęs Danielis iš tiesų yra pagrindinis kontrabandos užsakovas...
Grumbliai

Susisiekimas

Netoli kaimo eina  A11  Šiauliai–Palanga  E272  Vilnius-Panevėžys-Šiauliai-Palanga-Klaipėda . Eina rajono kelias į Kulskius o toliau įeina į 164  Mažeikiai–Plungė–Tauragė . Netoli kaimo nutiesta geležinkelio trasa Kretinga - Šiauliai, bet stotis nebuvo pastatyta. Artimiausia stotis Tarvainiuose.
Klauseikių paminklas partizanams Gramaliauskams

Paminklas

Paminklas stovi pakelėje, Gramaliauskų sodyboje. Jis mūrinis, piramidės pavidalo, trijų tarpsnių. Postamentas plokščias, stačiakampio plano, betoninis. Jo priekinio fasado plokštumos dešinėje pusėje pritvirtinta horizontalaus stačiakampio pavidalo juodo šlifuoto akmens plokštelė su paminklo pastatymo data: „2001“. Virš postamento kyla ketursienė lauko akmenų mūro piramidė su priekinės plokštumos centrinėje dalyje įbetonuota horizontalaus stačiakampio pavidalo juodo šlifuoto akmens memorialine lenta, kurioje iškaltas įgilintų raidžių įrašas: „GRAMALIAUSKAI / BRONISLAVA 1922 / SIMONAS 1929 / LEONAS 1923 // 1949 // PAMINKLAS PARTIZANAMS“. Piramidės viršūnė užsibaigia stambesniu akmeniu, į kurį įtvirtintas iš vieno juodo šlifuoto akmens gabalo išpjautas lotyniškas kryžius.
Paminklo aukštis – 3,8 m, plotis – 1,6 m, storis – 1,0 m. Teritorijos plotas – 10 m².

Istorija

1944 m. rudenį sovietų kariuomenei okupavus šiaurės vakarų Žemaitiją, Mažeikių apskrities Ylakių valsčiaus miškuose ėmė burtis Lietuvos partizanai. Jie sudarė Lietuvos laisvės armijos Žemaičių apygardos Alkos rinktinės junginį – Ylakių kuopą.
Į rezistencinį judėjimą įsitraukė ir Klauseikių kaimo ūkininko Leono Gramaliausko šeima. Sūnūs Simonas (1929–1949) ir Leonas (1923–1949) Gramaliauskai bei duktė Bronislava Gramaliauskaitė-Pocienė (1922–1949) tapo Ylakių kuopos partizanais. Jauniausioji duktė Petronėlė Gramaliauskaitė-Kindulienė, būdama gimnazistė, 1947 m. rugpjūčio 18 d. buvo suimta, kalinta Klaipėdos kalėjime. Šeimos galva Leonas Gramaliauskas su žmona Rozalija, jauniausiu sūnumi Julijonu ir vyriausiąja dukra Koste 1948 m. gegužės 22 d. buvo ištremti į Serebrovą, Taišeto r., Irkutsko sr. Pas juos 1948 m. liepos 12 d. atvežta Klaipėdoje kalinta duktė Petronėlė.
Broliai Simonas ir Leonas Gramaliauskai žuvo 1949 m. sausio 6 d. Mosėdžio valsčiaus Erslos kaime, o jų sesuo Bronislava – 1949 m. sausio 15 d. Skuodo valsčiaus Užluobės kaime. Brolių palaidojimo vieta nenustatyta. Jų sesers Bronislavos kūnas buvo pakastas Skuodo miesto senosiose kapinėse, vad. Maro kapeliais. Jų tėvas Leonas Gramaliauskas mirė 1957 m. birželio 24 d. tremtyje. Kiti šeimos nariai iš tremties paleisti 1958 m. birželio 26 d., grįžo į Lietuvą.
Julijonas Grimaliauskas 1990 m. išsiaiškino sesers Bronislavos Pocienės užkasimo vietą, kūną ekshumavo ir perlaidojo toje pačioje vietoje, o ant kapo 2001 m. pastatė paminklą. Žuvusiems broliams Leonui ir Simonui bei seseriai Bronislavai atminti tais pačiais 2001 m. savo sodyboje Klauseikių kaime išmūrijo akmeninį paminklą.
Pranašumas ore

Pranašumas ore – vienos iš kariaujančių pusių karo aviacijos dominavimas, kai dominuojančios pusės pajėgos gali vykdyti operacijas nustatytoje vietoje ir nustatytu laiku nepatirdamos veiksmingo priešo karo aviacijos pasipriešinimo. Didesnis dominavimo lygis vadinamas vyravimu ore.
Laikoma, kad nuo 1939 m. Vokietijos įsiveržimo į Lenkiją jokia valstybė nėra laimėjusi karo ar surengusi sėkmingo didelio puolimo prieš priešą, kuris turėjo pranašumą ore.
Area 51

Area 51 (liet. 51-oji teritorija) – teritorija pietvakarių Nevadoje (JAV) šalia druskos ežero. Tai yra ypač slapta karinė bazė, kurios egzistavimas ilgą laiką oficialiai nebuvo pripažįstamas. 
Pagrindinė Area 51 paskirtis buvo naujų lėktuvų išbandymas. Tarp kitų, ten buvo vykdomos U-2, SR-71 Blackbird ir F-117 Nighthawk programos. 
Ypatingas slaptumas davė peno gandams, esą ten saugomi ir tyrinėjami sudužę nežemiškos kilmės erdvėlaiviai. Dažnai teigiama, kad ten laikomos būtent Rozvele sudužusių NSO liekanos. Šią sąmokslo teoriją, o kartu ir pačios teritorijos pavadinimą, išgarsino populiariosios kultūros filmai ir kiti kūriniai, pavyzdžiui, Nepriklausomybės diena.
Dietrich von Hein

Biografija

Gimė 1926 m. gruodžio 26 d. Šilutėje. Baigęs mokyklą iš karto dalyvavo II pasauliniame kare, kur buvo sužeistas ir paimtas į nelaisvę. 1947-1952 m. studijavo Hanoverio aukštojoje veterinarijos mokykloje. 1959 m. pradėjo dirbti veterinaru Bundesvere, iki tol dirbo asistentu universitete. Priklausė tarptautinei Lions labdaros organizacijai, aktyviai dalyvavo karo medicinos ir farmacijos kongresuose. 1984 m. apdovanotas Vokietijos Federacinės Respublikos ordinu „Už nuopelnus“.
Anastazijus Valevskis

Biografija

Lenkijos bajorų Valevskių giminės atstovas, herbo „Perszchala“ savininkas. Lenčicos kašteliono Juzefo Valevskio (apie 1710–1763) ir Juzefos Kolonos-Valevskos sūnus.
1764 m. A. Valevskis buvo išrinktas pasiuntiniu (deputatu) nuo Lečicos vaivadijos į elekcinį seimą, kur palaikė Stanislovo Augusto Poniatovskio kandidatūrą į Lenkijos karaliaus sostą.
1766 m. buvo deputatu nuo Lenčicos vaivadijos į ordinarinį seimą. Pastonios tarybos konsularis (1780).
1780 m. buvo apdovanotas Švento Stanislovo ordinu. Rūmų Valevicuose įkūrėjas.
Steven Stamkos

Karjera

2008 m. NHL naujokų biržoje buvo pašauktas Tampos Bėjaus „Lightning“ klubo pirmuoju šaukimu. Stemkosas pasirašė sutartį su klubu 2008 m. liepos 29 d. 2008-09 m. sezono pradžioje Stemkosas buvo kritikuojamas, kad per aštuonerias rungtynes pelnė tik vieną įvartį, antroje pusėje jis per 20 rungtynių pelnė 19. Antrame sezone Stemkosas pasižymėjo puikiu žaidimu ir įmušė 51 įvartį ir kartu su Sidney Crosby laimėjo Morio Rasharo premiją kaip geriausias žaidėjas lygoje. Stemkosas yra trečias jauniausias NHL žaidėjas (po Veino Gretzkio ir Džimio Karsono), pasiekęs 50 įvarčių ribą. Šią premiją Stemkosas laimėjo ir 2012 m.
Sekantys sezonai buvo taip pat geri. 2014 m. Stemkosas tapo Tampos Bėjaus „Lightning“ kapitonu 2016 m. vasarą Stemkosas sutartį su „Lightning“ pratęsė dar aštuoniems sezonams.
Šv. Pranciškus Bordžija

Biografija

Šv. Pranciškus Bordžija gimė Valencijoje Juano Borgios ir Joanos Aragonietės šeimoje. O Joana Aragonietė buvo Saragosos arkivyskupo Alfonso de Aragono duktė. Alfonso de Aragon buvo Ferdinando Kataliko (Ferdinando II) ir jo tarnaitės Aldonza Ruiz de Iborre y Alemany nesantuokinis sūnus.
Šv. Pranciškus Bordžija taip pat buvo popiežiaus Aleksandro VI anūkas.
Nors augdamas Pranciškus norėjo būti vienuoliu, jo tėvai jį išsiuntė pas Šventosios Romos imperijos imperatorių Karolį V. Čia jis susipažino su portugale Eleanor de Castro Melo e Menezes, su kuria susilaukė 8 vaikų: Carlos, Isabel, João, Alvaro, Fernando, Afonso, Joana, Doroteia.
Po tėvo mirties Pranciškus atsidavė religijai ir įstojo į Jėzaus draugiją. Dėl savo aukštos padėties ir aukštų giminaičių Pranciškus Bordžija greitai tapo katalikų kardinolu.
Antanas Grigelis (1924)

Biografija

1944 m. baigė Merkinės gimnaziją, 1950 m. – prancūzų kalbą Vilniaus valstybinio pedagoginio instituto Užsienio kalbų fakultete.
1945–1946 m. dirbo Leipalingio gimnazijos mokytojas. 1948 m. pradėjo dirbti Lietuvos radijuje: pranešėjas, išleidimo skyriaus vyresnysis redaktorius, viršininkas, vietinių radijo komitetų skyriaus redaktorius–instruktorius. Nuo 1958 m. – Lietuvos radijo ir televizijos sporto žinių redakcijos vadovas, komentatorius, vėliau – skyriaus vedėjas, Paskutiniųjų žinių, Informacijos ir Propagandos vyr. redakcijos vyresnysis redaktorius. Rengė informacines ir sporto laidas, komentavo varžybas, nuo 1957 m. rugsėjo 28 d. – gamtosaugines laidas „Gamta, medžioklė, žūklė“ ir „Gamta – visų namai“.
Nauru himnas

Žodžiai ir muzika

Himno žodžius sukūrė Margaret Hendrie. Muziką sukūrė Laurence Henry Hicks.
Himną patvirtino 1968, praėjus metams po nepriklausomybės paskelbimo.

Himnas nauruiečių kalba

Nauru bwiema, ngabena ma auwe.
Ma dedaro bwe dogum, mo otata bet egom.
Atsin ngago bwien okor, ama bagadugu
Epoa ngabuna ri nan orre bet imur.
Ama memag ma nan epodan eredu won engiden,
Miyan aema ngeiyin ouge,
Nauru eko dogin!
Charlie Chaplin

Biografija

Gimė 1889 m. balandžio 16 d. Londone, Walworth rajone. Abu tėvai – estrados aktoriai. Vaikystė buvo sunki, tėvas buvo alkoholikas, mama buvo Music Hall aktorė, tačiau dėl psichikos ligos turėjusi anksti nutraukti karjerą. Vyresniojo įbrolio dėka Čarlis pradėjo vaidinti „The Eight Lancashire Lads“ trupėje, 1908 m. – „Karno“ trupėje, su kuria 1912 m. pasirodė gastrolėse JAV, kur 1915 m. buvo jau Holivudo aktorius. Labai greitai tapo žinomu ir populiariu aktoriumi. Sukūrė ir vaidino daugybėje filmų, tačiau tik 1940 m. pasirodė pirmas įgarsintas filmas – „Didysis diktatorius“ – visi ankstesnieji buvo begarsiai. Č. Čaplinas buvo du kartus – 1929 m. ir 1972 m. – apdovanotas Oskarais.
Aktorius turėjo pasisekimą tarp moterų, daug žmonų, susilaukė 11 vaikų. 1918–1920 m. buvo susituokęs su Mildred Harris (jaunesnė 13 metų; pagimdė vieną sūnų, kuris neišgyveno), 1924 m. vedė Lita Grey (jaunesnė 19 metų; pagimdė du sūnus), 1936 m. vedė Paulette Goddard (slapta santuoka), o 1943 m. susituokė su Ona O’Neill (jaunesnė 36 metais; pagimdė tris sūnus ir penkias dukteris).
Ryšiai su JAV valdžia buvo įtempti, ypač nuo Antrojo pasaulinio karo, todėl jis grįžo į Angliją, o vėliau apsigyveno Vevey mieste Šveicarijoje. Mirė 1977 m. gruodžio 25 d.
Plonskas

Istorija

Miesto teises XV a. pradžioje suteikė Zemovitas IV.
Underchanas

Geografija

Underchanas yra antras pagal šaltumą Mongolijos miestas. Žiemą, kai vanduo užšąla, oro temperatūra siekia net -40 °C šalčio.
Ernst & Young

Ernst & Young – Jungtinės Karalystės audito bendrovė. Sritys – auditas, mokesčiai, apskaitos tvarkymas. Viena didžiausių audito ir konsultavimo paslaugų kompanijų. Tarptautinis tinklas vienija virš 175 000 žmonių, dirbančių 150 šalių esančiuose 670 biuruose. Tarp audito ir konsultavimo paslaugų kompanijų pasaulyje priskiriama vadinamajam Didžiajam ketvertui.

Ernst & Young Baltic

Ernst & Young Baltic yra vienas pirmaujančių audito, mokesčių bei verslo konsultacijų paslaugų tiekėjų Baltijos šalyse (Lietuvoje, Latvijoje ir Estijoje) ir yra tarptautinio „Ernst & Young“ tinklo sudedamoji dalis. Šiuo metu Ernst & Young Baltic dirba virš 500 darbuotojų, iš kurių 240 – Vilniaus biure. Pardavimo pajamos – 64,618 mln. Lt (2009 m. I–III ketvirčiais). Vadovas nuo 2002 m. Jonas Akelis (g. 1972 m.), „Ernst & Young Baltic" partneris Baltijos šalims.
Antanas Dikčius

Biografija

1955 m. baigė Lietuvos žemės ūkio akademiją. 1955–1958 m. dėstė Vilniaus žemės ūkio mechanizacijos technikume. 1960–1996 m. dirbo Žemės ūkio ekonomikos institute.  1989 m. ekonomikos mokslų daktaras.

Mokslinė veikla

Mokslinio darbo kryptys: žemės ūkio technikos naudojimas, mašinų ir traktorių parko formavimas, žemės ūkio įmonių agroserviso organizavimas bei ekonomika.
Nykštukinis kaspinuotis

Sandara

Nykštukinio kaspinuočio ilgis gali siekti 1-4,5 cm. Jo galvutė yra rutulio formos, turi keturis siurbtukus ir gerai susiformavusį straubliuką, kurio gale yra nuo 20 iki 24 kabliukų. Visą kūną sudaro 100-200 narelių (proglotidų). Subrendusiame narelyje yra gimda, pilna kiaušinėlių.

Raida

Nykštukinio kaspinuočio visos raidos stadijos vyksta plonojoje žarnoje. Žmogus užsikrečia, patekus į organizmą per burną helminto kiaušinėliams. Žarnyne iš kiaušinėlio išsilaisvina onkosfera, turinti 6 kabliukus. Ji įsiskverbia į žarnų gaurelius ir per 2-3 dienas virsta cisticerkoidu, kuris turi uodegos pavidalo priedą. 6-8 raidos dieną, sunykus pažeistiems gaureliams, cisticerkoidas patenka į žarnos spindį, prisitvirtina prie žarnos gleivinės, subręsta lytiškai, apsivaisina ir brandina kiaušinėlius. Subrendę kiaušinėliai su viduje esančiu gemalu – onkosfera – pabyra žarnų spindyje ir su išmatomis pasišalina į išorę.
Nykštukinis kaspinuotis sukelia himenolepidozę.
Vladas Niunka

Biografija

1925 m. baigė Šiaulių berniukų gimnaziją. 1925–1928 m. mokytojavo Šiauliuose. 1926 m. atvykęs studijuoti į Kauną įsitraukė į komunistinį judėjimą, už tai po valstybės perversmo 1928–1931 m. kalintas Varnių koncentracijos stovykloje, 1938–1939 ir 1939–1940 m. Dimitravo priverčiamojo darbo stovykloje. 1933 m., 1933–1935 m. redagavo laikraštį „Revoliucinis darbininkas“, 1937–1939 m. su kitais – leidinį „Propagandistas“, 1937 m. padėjo išleisti laikraštį „Liaudies frontas“. 1936–1938 m. laikraščio „Tiesa“ redakcinės kolegijos narys. 1936 m. baigė Vytauto Didžiojo universiteto Teisės fakultetą.
Sovietams okupavus Lietuvą, nuo 1940 m. liepos 14 d. rinkimų į Liaudies Seimą Vyriausiosios rinkimų komisijos pirmininkas. 1940–1944 m. LSSR prokuroras. 1940 m. birželio-liepos mėn. ir 1943–1944 m. LKP laikraščio „Tiesa“ redaktorius, 1943–1944 m. dar ir LKP(b) CK propagandos ir agitacijos skyriaus vedėjo pavaduotojas. 1944 m. gegužės-gruodžio mėn. LKP(b) CK antrasis sekretorius. 1945–1948 m. LSSR Ministrų Tarybos pirmininko pavaduotojas, 1948 m. dar ir LSSR švietimo ministras. 1948–1961 m. LKP CK sekretorius. 1961 m. netikėtai atleistas iš LKP CK biuro narių ir sekretoriaus pareigų. 1961–1970 m. žurnalo „Komunistas“ vyriausiasis redaktorius.
1946–1962 m. SSRS AT, nuo 1947 m. LSSR AT deputatas. 1955–1963 m. LSSR AT pirmininkas.
1946–1950 m. ir 1961–1968 m. Vilniaus universiteto dėstytojas, nuo 1947 m. docentas. Nuo 1968 m. LSSR mokslų akademijos visuomenės mokslų skyriaus akademikas sekretorius, nuo 1970 m. dar ir draugijos „Žinija“ prezidiumo pirmininkas. 1971 m. filosofijos mokslų kandidatas.  Palaidotas Antakalnio kapinėse.
Velky Krtyšas

Istorija

Pirmą kartą paminėtas XIII a. antroje pusėje. 1245 m. paminėtas kaip Curtus (lotynų k.) – Krtyšas. Nuo 1554 iki 1594 m. priklausė Osmanų imperijai, 1596–1686 m. buvo Fileko sandžako, kurio administracinis centras buvo Rimavska Sobota, dalis. Po Trianono sutarties tapo Čekoslovakijos dalimi, 1938–1945 m. priklausė Vengrijai.
Arūnas Bukantis

Arūnas Bukantis (g. 1961 m. gruodžio 5 d. Smilgiai Šakių raj.) – geografas, meteorologas, habilituotas fizinių mokslų daktaras.

Biografija

1984 m. baigė Vilniaus universitetą. 1988–1990 m. studijavo aspirantūroje Sankt-Peterburgo Vyriausioje Geofizikos observatorijoje. 1992 m. fizinių mokslų daktaras. 2004 m. Vilniaus universitete atliko habilitacijos procedūrą fizinių mokslų srityje geografijos kryptyje: habilitacijai pateikta mokslo darbų apžvalga „Lietuvos klimato genezė ir kaita“.
Nuo 1984 m. Vilniaus universiteto inžinierius meteorologas, nuo 1991 m. dėstytojas; nuo 1994 m. docentas. Nuo 2004 m. Hidrologijos ir klimatologijos katedros vedėjas, profesorius. 1992–2002 m. ir Geografijos instituto (nuo 2002 m. Geologijos ir geografijos institutas) Klimatologijos sektoriaus vadovas, 2003–2004 m. vyresnysis mokslo darbuotojas.

Mokslinė veikla

Moksliniai tyrimai iš taikomosios meteorologijos, klimatologijos (klimato svyravimai). Visuotinės lietuvių enciklopedijos staipsnių autorius.
Nuomininkai (Šiauliai)

Istorija

1649 m. Gruzdžių trakto revizijos akte Nuomininkai priskiriami Šiluvėnų ir Kūros vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, nuo 1929 m. Račių seniūnijai, nuo 1950 m. – Gruzdžių apylinkės kaimas. 1950–1979 m. kaimas priklausė kolūkiui „Gegužės devintoji“.

Aplinkinės gyvenvietės

Lygudai – 5,5 km
GRUZDŽIAI – 6,5 km
Daujočiai – 5,5 km
Aukštuoliai – 1,1 km
Račiai – 3,5 km
Jurgaičiai – 4,3 km 
 KURŠĖNAI – 23 km
ŠIAULIAI – 13 km
Paupariai – 1 km